རྒྱལ་པོ་ཆེན་པོ་རྣམ་ཐོས་སྲས༔ རྡོ་རྗེ་འཛིན་པའི་བཀའ་བཞིན་ཏུ༔ སྒྲུབ་པ་སྲུང་མཛད་སྐུ་དྲིན་ཏུ༔ གཏང་རག་མཆོད་
བཞེས་དབྱིངས་སུ་གཤེགས༔ བཛྲ་མཱུ༔ སྒོ་བྱང་ཕྱིནང་བཀྲོལབ་ནི། ཕྱི་སྐོར་གཏོར་མ་བཤམ་ལ། རེེ་ཡཽ་ཊཿ ཨོཾ་ཨཱཿཧཱུྃ༔ ག་དང་། ཨོཾ་ཀྲོ་དྷ་ཡ་མ་རཱ་ཛ་ཨི་དཾ་བ་ལིཾ་ཏ་ཁཱ་ཧིཁཱ་ཧི༔ གསུམ་གྱིས་
གཏོར་མ་ཕུལ། ཨརྠ་སོགས་ཀྱིས་མཆོད། ཧཱུྃ༔ བགེགས་ཀྱི་གཉེན་པོ་གཤིན་རྗེ་གཤེད༔ ངོ་མཚར་རྨད་བྱུང་སྒྲུབ་པ་ཡི༔ ཕྱི་རོལ་སྒོ་ཡི་སྲུང་མ་མཛད༔ ཁྱེད་ཀྱི་ཐུགས་རྗེ་ངོ་
མཚར་ཆེ༔ གཏང་རག་མཆོད་བཞེས་དབྱིངས་སུ་གཤེགས༔ བཛྲ་མཱུ༔ ཞེས་ལྷགཤེགས་སྒོ་བྱང་བསྡུ་འོ། ནང་སྒོར། རྀ་ཡཾ་ཁཾ། ཨོཾ་ཨཱཿཧཱུྃ༔ ལ་ཨཿ། ཨོཾ་ཀྲོ་དྷ་ཨ་མྲྀ་ཏ་ཀུཎྜ་ལཱི་ཨི་དཾ་བ་
ལི་ཏ་ཁཱ་ཧི་ཁཱ་ཧི༔ གཨ ཨཉྙཾ་ ཁྲོ་བོའི་རྒྱལ་པོ་བདུད་རྩི་འཁྱིལ༔ ངོ་མཚར་རྨད་བྱུང་སྒྲུབ་པ་ཡི༔ ཕྱི་ནང་སྒོ་ཡི་སྲུང་མ་མཛད༔ ཁྱེད་ཀྱི་ཐུགས་རྗེ་ངོ་མཚར་
352

བཀའ་བརྒྱད་
བཞི་བཅུཞེ་ལྔ་
སྒྲུབ་ཁོག
3
།ཆེ༔ གཏང་རག་མཆོད་བཞེས་དབྱིངས་སུ་གཤེགས༔ བཛྲ་མཱུ༔ ལྷ་བཤེགས་སྒོ་བྱང་བསྡུའོ། དྲུག་པ་དཀྱིལ་འཁོར་བསྡུ་བ་ནི། རྒྱལ་ཚབ་པ་དཀྱིལ་འཁོར་ཟུར་དུ་འཁོད་ལ། ཧཱུྃ་བཞིའི་སྔགས་བཅས་ལག་
གཉིས་སྐམ་པའི་རྒྱས་དང་པོར་གདབ་རིམ་ལས་ལྡོག་ཕྱོགས་སུ་ཕྱུངས།། ཨོཾ་རུ་རུ་སྤུ་རུ་ཛཱ་ལ་ཏིཥྛ་སིདྡྷི་ལོ་ཙ་ན་སརྦ་ཨནྟྲ་ས་དྷ་ནི་སྭཱ་ཧཱ༔ ཞེས་ཕུརར་རྩེ་འོ་མས་བཀྲུ་ ཆོས་ཐམས་ཅད་སྐྱེབ་མེད་པའི་དོན་ཡིད་ལབྱས་ཏེ། ཨ་ཀཱ་རོ་སོགས་བརྗོད་
བཞིན་པར་འཇམ་རོལ་དང་བཅས་གཡས་པའི་རྡོ་རྗེས་བྱང ་ས་ཐིག་ལམ་ནས་གཙོ་བོའི་གནས་ཀྱི་བར་དབྱི་ཞིང་། ལྷ་མཚན་ཅུང་ཟད་བླངས་ཏེ་མགོར་བཀོད། ལྷག་མ་རྗེས་མི་མངོན་པར་བསྡུས་ཏེ་བུམ་པར་བླུགས་ལ་དར་གྱིས་བཀབ་བོ། །བདུན་པ་ནོངས་བཤགས་བཟོད་གསོལ་སྐུ་དྲིན་ཞུ་བ་ནི།
ཐོག་མར་གཡོན་གྲལ་རྣམས་བཞེངས་ཏེ་ཕྱག་གསུམ་འཚལས། ཙོག་པུར་ཐལམོ་སྩ། ཧཱུྃ༔ དཀྱིལ་འཁོར་གཅིག་གིས་སྤྲེལ་བའི་མཆེད་དང་ལྕམ༔ དམ་ཚིག་སྲོག་གིས་འབྲེལ་བའི་ལུ་གུ་རྒྱུད༔ མ་
རིག་ཐུགས་དང་འགལ་བའི་ནོངས་པ་ཀུན༔ མི་འཆབ་མི་སྦེད་མཐོལ་བཤགས་བཟོད་པར་གསོལ༔ ཞེས་བཤགས། དེ་བཞིན་གཡོན་གྲལ་རྣམས་ཀྱིས་ཀྱང་གོང་ལྟར་བྱའོ། དེ་ནས་རྡོ་རྗེ་སློབ་དཔོན་ལ་
བཟོད་པར་གསོལ་བ་ནི། སློབ་དཔོན་དཀྱིལ་འཁོར་ཤུལ་དུ་ཁྲིའུའི་ཁར་བཞུགས་འདུས་པ་རྣམས་ཀྱི་ལུས་ལོངས་སྤྱོད་འབུལ་བའི་མཚོན་བྱེད་བགྲངས་ཕྲེང་བསྡུས་ལ་མདུན་ཏུ་སྤུངས། ཕྱག་གསུམ་འཚལ། ཐལ་མོ་སྦྱར་ནས། ཧཱུྃ༔ རྒྱལ་བའི་རྒྱལ་ཚབ་རྡོ་རྗེ་སློབ་
353

གཏེར་ ཚངས་དབྱངས་རྒྱ་མཚོའི་གསུང༌། གསར།
དཔོན་མཆོག༔ རྒྱུད་ལུང་མན་ངག་བསྟན་པའི་བཀའ་དྲིན་ཅན༔ ཐབས་མཁས་ཐུགས་རྗེས་འགྲོ་ཀུན་བདེ་ལ་བཀོདཿ༔ སྲིད་ཞུ་ཆུང་བས་ཐུགས་འགལ་
བཟོད་པར་གསོལ༔ ཞེས་བཟོད་པར་གསོལ་ནས་སྐུ་དྲིན་ཞུབ་ནི། ཧཱུྃ༔ ཡང་གསང་བླ་མེད་ཐུགས་ཀྱི་དཀྱིལ་འཁོར་དུ༔ ཞི་ཁྲོ་བཀའ་བརྒྱད་རིག་འཛིན་དང་བཅས་པའི༔ སྐུ་
གསུང་ཐུགས་ཀྱི་དངོས་གྲུབ་ཐོབ་བྱའི་ཕྱིར༔ སྒྲུབ་པ་ཟབ་མོ་གནང་བ་བཀའ་དྲིན་ཆེ༔ སངས་རྒྱས་བསྟན་ཕྱིར་སྐུ་གསུང་ཐུགས་ཐོབ་པའི༔ བྷནྟ་ལྕང་ལོ་
བསྟན་པ་སྐུ་དྲིན་ཆེ༔ ཡེ་ཤེས་ལྔ་དང་སྐུ་ལྔའི་དོན་མཚོན་ཕྱིར༔ འཁོར་ལོ་རྩིབས་བཞི་བསྟན་པ་སྐུ་དྲིན་ཆེ༔ ྋཐེག་པ་རིམ་དགུ་ནང་དུ་འདུས་པ་ལ༔
དཀྱིལ་འཁོར་གླིང་དགུར་བསྟན་པ་སྐུ་དྲིན་ཆེ༔ མ་རིག་མུན་པའི་ནང་དུ་འཐུམ་པ་ལ༔ ཡེ་ཤེས་ཀློང་དགུ་བསྟན་པ་སྐུ་དྲིན་ཆེ༔ མ་རིག་སྐྱོན་གྱི་དྲི་མས་
ཁྱབ་པ་ལ༔ ཐུགས་རྗེའི་ཉི་མ་བསྟན་པ་སྐུ་དྲིན་ཆེ༔ སངས་རྒྱས་ཐམས་ཅད་སེམས་ལས་མི་འདའ་ཕྱིར༔ འདའ་དཀའ་དམ་ཚིག་བསྟན་པ་སྐུ་དྲིན་ཆེ༔
354

བཀའ་བརྒྱད་ བཞི་བཅུ་ཞེ་དྲུག་
355
অ །རྡོ་རྗེ་སློབ་དཔོན་སྐུ་ཚེ་གཡུང་དྲུང་ནི༔ འགྱུར་བ་མེད་པར་རྟག་ཏུ་བཞུགས་པར་སྨོན༔ མཆེད་ལྕམ་དུས་གསུམ་རྟག་ཏུ་འགྲོགས་པ་ྋ
དང་༑ ཕོ་བྲང་ཆེན་པོ་གཡུང་དྲུང་ཚུགས་པར་སྨོན༔ བདུད་རྩི་རྣམ་ལྔ་རོ་མཆོག་རྒྱས་པ་དང༔ ཞེན་བྲལ་འདོད་ཡོན་ལྔ་ལ་སྤྱད་པར་སྨོན༔ ཞལ་ཟས་
བདུད་རྩི་རོ་ལྡན་གསེར་དངུལ་སྐྱོགས༔ ཕྱག་ཏུ་བཞེས་ལ་དགྱེས་པ་བསྐང་བར་སྨོན༔ ལྷ་ཡི་ན་བཟའ་པཉྩ་ལི་ཀ་འདི༔ སྐུ་ལ་གསོལ་བས་འཁོར་འདས་
ཁྱབ་པར་སྨོནཿ༔ ཞེས་བརྗོད་ལ་ཞབས་སྤྱི་བོར་བླངས། བདུད་རྩིའི་སྐྱེམས་དྲང་ངོ༔ བརྒྱད་པ་རྟེན་འབྲེལ་ཁྱད་འཕགས་མར་མེ་སྨོན་ལམ་བྱ་བ་ནི། ཐམས་ཅད་ཀྱི་ཞྭ་ཆོས་བཅས། ལག་གཡས་སུ་མར་མེ་དང་སྤོས་རེངས་ཐོགས། དར་དཀར་རམ་ཕྲེང་བ་ལུ་གུ་རྒྱུད་དུ་སྦྲེལ་ལ། རྒྱལ་
ཚབ་པ་གྲལ་གཤམ་དུ་བཞེངས་ཏེ་གཏོང་ཐུན་སྔོན་དུ་འགྲོ་བས་དབྱངས་སྙན་བོར་ལེན་ཚུལ་གྱིས ཧཱུྃ༔ དུར་ཁྲོད་གསང་བ་མཆོག་གི་དཀྱིལ་འཁོར་དུ༔ རྡོ་རྗེ་སློབ་དཔོན་མཆོག་གི་དབུ་གཟུང་ནས༔
》རྒྱལ་བའི་གདུང་སོབ་མཆེད་དང་ལྕམ་དྲལ་རྣམས༔ ནམ་ཞིག་བྱང་ཆུབ་མཆོག་ཏུ་ཞུགས་པའི་ཚེ༔ འཁོར་བའི་གཡང་ས་ཆེན་པོར་མི་ལྟུང་ཞིང༔ མ་རིག་

གཏེར་ ཚངས་དབྱངས་རྒྱ་མཚོའི་གསུང༌། གསར།
མུན་པའི་ནང་དུ་མི་འཁྱམས་ཤོག༔ གཅོང་རོང་ཟབ་མོའི་ནང་དུ་མི་སྐྱེ་དང༔ དམྱལ་བའི་ཟངས་ཁང་ནང་དུ་མི་ལྟུང་ཞིང༔ གཅན་གཟན་གདུག་པའི་སྒྲ་
སྐད་མི་གྲགས་དང༔ མཚོན་རྣོན་གདུག་པའི་དབལ་གྱིས་མི་ཕོག་ཤོག༔ དགེ་བའི་བཤེས་གཉེན་བཀའ་དྲིན་ཆེ་བ་དང༔ དམ་ཚིག་གཅིག་པའི་རྡོ་རྗེ་མཆེད་
ལྕམ་རྣམས༔ དབང་གིས་འབྲེལ་བའི་མཚན་ལྡན་གཟུངས་མ་རྣམས༔ ཚེ་རབས་འདི་དང་ཚེ་བརྒྱུད་ཐམས་ཅད་དུ༔ མི་འབྲལ་འགྲོགས་པའི་ཏིང་འཛིན་
རྩེ་གཅིག་གིས༔ ས་བཅུ་རིམ་གྱིས་ཁྱད་པར་བགྲོད་པར་ཤོག༔ ནམ་ཞིག་ཚེ་འཕོས་ལུས་བརྗེས་དུས་བྱུང་ཚེ༔ མ་རིག་དབང་གིས་འཁོར་བར་ལྟུང་སྲིད་
ན༔ སྣང་གསལ་མར་མེས་འཁོར་བའི་སྡུག་བསྔལ་སེལ༔ ཕྲག་དོག་དབང་གིས་ལྷ་མིན་ཡུལ་འཁྱམས་ན༔ སྣང་གསལ་མར་མེས་གདུག་པའི་མཚོན་ཆ་
བསྙིལ༔ འདོད་ཆགས་དབང་གིས་ཀླ་ཀློའི་མིར་སྐྱེས་ན༔ སྣང་གསལ་མར་མེས་ཤེས་རབ་གསུམ་ལ་སྦྱོར༔ ང་རྒྱལ་དབང་གིས་ཚེ་རིང་ལྷར་སྐྱེས་ན༔ སྣང་
356

357
অ །གསལ་མར་མེས་ལྟུང་བའི་སྡུག་བསྔལ་ཆོམ༔ གཏི་མུག་དབང་གིས་བྱོལ་སོང་གནས་སྐྱེས་ན༔ སྣང་གསལ་མར་མེས་ཤེས་རིག་སྒྲོན་མེ་
ཐེག༔ སེར་སྣའི་དབང་གིས་ཡི་དྭགས་མིར་སྐྱེས་ན༔ སྣང་གསལ་མར་མེས་བཀྲེས་སྒོམ་གདུང་བ་སེལ༔ རྒྱུ་མཆོག་འདི་ཡིས་ས་བཅུ་ཡོངས་བགྲོད་དེ༔
ཤེས་བྱའི་སྒྲིབ་བྱང་ཕྱིར་མི་ལྡོག་པར་ཤོག༔ སྣང་བའི་གོ་འབྱེད་མདངས་དང་ལྡན་པ་འདི༔ྋབདེ་གཤེགས་ཡོངས་ལ་ཕུལ་བའི་མཐུ་བྱིན་གྱིས༔ ས་བཅུ་
འདས་ཏེ་ས་རྣམས་ཡོངས་ནོན་ཤོག༔ ཀུན་ཏུ་འོད་དང་མ་ཆགས་པདྨ་ཅན༔ འཁོར་ལོ་ཚོགས་ཆེན་སྟུག་པོ་བཀོད་པ་སོགས༔ དེ་ཝ་ཀོ་ཤ་ཀུན་བཟང་
དབྱེར་མེད་ས༔ རྡོ་རྗེ་སེམས་མིང་ལྕང་ལོ་ཅན་གྱི་ས༔ བླ་མའི་ས་དང་སྲིད་གསུམ་གཞི་རྫོགས་ས༔ རྩོལ་བྲལ་ལྷུན་པོའི་ས་ལ་ལྷུན་གྲུབ་ནས༔ གཟུགས་སྐུ་
གཉིས་ཀྱིས་འགྲོ་དོན་ཡོངས་རྫོགས་ཤོག༔ ཅེས་བྱ་ཞིང་ཞི་རོལ་ལྡིར་ལ་ལས་རྡོར་གྱིས་མར་མེ་བསྡུའོ། དགུ་པ་བསྔོ་བ་དང་ཤིས་བརྗོད་བྱ་བ་ནི། རྡོ་རྗེ་སློབ་དཔོན་གྱིས་དགེ་རྩ་བྱང་ཆུབ་མཆོག་ཏུ་བསྔོས་ལ་དགེ་འདུན་རྣམས་ཀྱིས་མཐུན་འགྱུར་བརྗོད། དེ་ནས་ ་
བཀའ་བརྒྱད་ བཞི་བཅུ་ཞེ་བདུན་ སྒྲུབ་ཁོག

གཏེར་ ཚངས་དབྱངས་རྒྱ་མཚོའི་གསུང༌། གསར།
ཐམས་ཅད་ཀྱི་ཞྭ་བཞེས་ཤིང་དྲིལ་གསིལ་བཅས་མེ་ཏོག་ཆར་དུ་བསྙིལ་ལ། སྤྲོས་བྲལ་བདེ་ཆེན་མ་ཁ་བསྒྱུར་བའི་བཀྲ་ཤིས་སྤོས་སྐོར་བྱས་ལ། ལས་བྱང་གཞུང་གི་བཀྲ་ཤིས་བརྗོད་མཐར་འདི་སྐད་དོ། ཧོཿ རྣམ་སྣང་བཀྲ་ཤིས་ཆོས་དབྱིངས་ཡེ་ཤེས་
སྐུ༔ བཀྲ་ཤིས་དེས་ཀྱང་དེང་འདིར་བདེ་ལེགས་ཤོག༔ རྡོར་སེམས་བཀྲ་ཤིས་མེ་ལོང་ཡེ་ཤེས་སྐུ༔ བཀྲ་ཤིས་དེས་ཀྱང་དེང་འདིར་བདེ་ལེགས་ཤོག༔ རིན་
འབྱུང་བཀྲ་ཤིས་མཉམ་ཉིད་ཡེ་ཤེས་སྐུ༔ བཀྲ་ཤིས་དེས་ཀྱང་དེང་འདིར་བདེ་ལེགས་ཤོག༔ སྣང་མཐའ་བཀྲ་ཤིས་སོར་རྟོག་ཡེ་ཤེས་སྐུ༔ བཀྲ་ཤིས་དེས་
ཀྱང་དེང་འདིར་བདེ་ལེགས་ཤོག༔ དོན་གྲུབ་བཀྲ་ཤིས་ནན་ཏན་ཡེ་ཤེས་སྐུ༔ བཀྲ་ཤིས་དེས་ཀྱང་དེང་འདིར་བདེ་ལེགས་ཤོག༔ ཧོཿ རིག་འཛིན་གཙོ་
མཆོག་རྒྱུད་ལུང་མན་ངག་བདག༔ ཤེས་རབ་གསུམ་ལ་མངའ་བརྙེས་བཀྲ་ཤིས་ཤོག༔ བཛྲ་ཧེ་རུ་རང་བྱུང་ཐུགས་ཀྱི་དཔལ༔ སྐྱེ་མེད་ཐུགས་ཀྱི་བཀྲ་ཤིས་
བདག་ལ་ཤོག༔ འཇམ་དཔལ་གཤིན་རྗེ་སྣང་སྲིད་སྐུ་ཡི་དཔལ༔ — འགྱུར་མེད་སྐུ་ཡི་བཀྲ་ཤིས་བདག་ལ་ཤོག༔ དབང་ཆེན་རྟ་མགྲིན་ཆོས་སྒོ་འདུས་པའི་
358

བཀའ་བརྒྱད་ བཞི་བཅུ་ཞེ་བརྒྱད་ སྒྲུབ་ཁོག
অ
།དཔལ༔ འགགས་མེད་གསུང་གི་བཀྲ་ཤིས་བདག་ལ་ཤོག༔ རྡོ་རྗེ་གཞོན་ནུ་མཐུ་སྟོབས་ཡོངས་རྫོགས་དཔལ༔ ཕྲིན་ལས་ཐོགས་མེད་
བཀྲ་ཤིས་བདག་ལ་ཤོག༔ བླ་མེད་ཧེ་རུ་མ་མོ་ཡོངས་རྫོགས་དཔལ༔ མ་ཚོགས་ལས་ལ་ཁོལ་བའི་བཀྲ་ཤིས་སྩོལ༔ ཆེ་མཆོག་ཡོན་ཏན་མ་ལུས་ལྷུན་གྲུབ་
དཔལ༔ རིན་ཆེན་གཏེར་གྱི་བཀྲ་ཤིས་བདག་ལ་ཤོག༔ དྲེགས་པ་ཀུན་འདུལ་བདུད་དཔུང་འཇོམས་པའི་དཔལ༔ སྡེ་བརྒྱད་བྲན་དུ་ཁོལ་བའི་བཀྲ་ཤིས་
ཤོག༔ སྟོབས་ལྡན་ནག་པོ་སྣང་སྲིད་སྲོག་བདག་དཔལ༔ དགྲ་བགེགས་ཐལ་བར་རློག་པའི་བཀྲ་ཤིས་ཤོག༔ ཞི་ཁྲོ་ཡོངས་རྫོགས་དངོས་གྲུབ་རྒྱ་མཚོའི་
དཔལ༔ བསྙེན་སྒྲུབ་ལས་མཐར་ཕྱིན་པའི་བཀྲ་ཤིས་ཤོག༔ སརྦ་སིདྡྷི་ཧྰུྃ༔ ཞེས་བརྗོད་ལ་རོལ་ཆེན་ལྡིར་བར་བྱའོ། །བཅུ་པ་རྡུལ་ཚོན་ཆུ་བོར་གཤེགས་ཤིང་དགའ་སྟོན་གནས་སྲུང་བྱ་བ་ནི། རྡུལ་ཚོན་གྱི་བུམ་པ་སློབ་དཔོན་
དང་། འདུས་པ་རྣམས་ཀྱིས་བཀྲ་ཤིས་པའི་གླུ་གར་རོལ་མོ་བཅས་བཀུར་སྟི་ཆེན་པོས་ཆུ་ཀླུང་གི་འགྲམ་དུ་ཁྱེར་ལ། དེར་དྲིའི་མཎྜལ་དཀར་པོ་འདབ་བརྒྱད་དབུས་སུ་བུམ་པ་བཀོད། མཐར་ཉེར་སྤྱོད་དཀར་སྐྱེམས་ལྷ་བཤོས་རྣམས་བཀོད། ས་ལྷའི་སྐབས་ལྟར་བྱིན་གྱིས་བརླབས་ཏེ། མཎྜལ་
359

གཏེར་ ཚངས་དབྱངས་རྒྱ་མཚོའི་གསུང༌། གསར།
གྱི་དབུས་སུ་རྡོ་རྗེ་སེམས་དཔའ་དཀར་པོ་རྡོ་རྗེ་དང་དྲིལ་བུ་འཛིན་པ་རྒྱན་ཐམས་ཅད་ཀྱིས་བརྒྱན་པ༔ འདབ་མ་རྣམས་ལ་ཀླུ་ཆེན་བརྒྱད་སྟོད་ལྷའི་ལུས་
ཅན་ཐལ་མོ་སྦྱར་བ༔ སྦྲུལ་མགོའི་གདེང་ཀ་ཅན༔ སྨད་སྦྲུལ་མཇུག་ཏུ་འཁྱིལ་བར་བལྟས་ལ༔ ཨོཾ་བཛྲ་ས་ཏྭ་ཨཥྚ་མ་ཧཱ་ནཱ་ག་པུཥྤ་སོགས། ཉེར་སྤྱོད་ཀྱིས་མཆོད་ཅིང་འོ་ཐུག་གི་
གཏོར་མ་ཕུལ་ཏེ་རྡུལ་ཚོན་ཆུར་བསྐུར་བས་དེ་རྣམས་ཀྱིས་བཀུར་སྟི་ཆེན་པོས་ས་འོག་གི་གཞིར་སྤྱན་དྲངས་པར་བསམ། བུམ་པ་དེ་ཆུས་བཀང་ན་ས་སྔར་བཞིན་་ཁྱེར་ལ་སྒྲུབ་ཁང་ལ་གཏོར་བར་བྱའོ། སླར་ཡང་བཟའ་བཏུང་ལོངས་སྤྱོད་སོགས་སྐྱེ་བོ་དམ་པའི་འདུས་པ་དང་རང་གཞན་ཀུན་དགའ་
སྟོན་རྒྱ་ཆེན་པོས་ཕྱོགས་དུས་ཀུན་ཏུ་བཀྲ་ཤིས་ཀྱི་སྣང་བས་ཁྱབ་པར་བྱའོ། བཞི་པ་དེ་ལྟར་སྒྲུབ་པའི་འབྲས་བུ་སྤྱི་དང་།ཁྱད་པར་གཉིས་ལ། སྤྱིར་ཆོས་ཕུང་བརྒྱད་ཁྲིའི་ཡང་སྙིང་རྡོ་རྗེ་ཐེག་པའི་ལྷ་ཡི་མཚན་ཐོས་པ་ཙམ་གྱིས་ཕན་ཡོན་བསམ་གྱིས་མི་ཁྱབ་ནའང་དཀྱིལ་འཁོར་དུ་ཞུགས་ཤིང་བསྙེན་སྒྲུབ་
བགྱིས་པ་ལྟ་ཅི་སྨོས། ཁྱད་པར། སྒྲུབ་ཆེན་འདི་ཡི་མཚན་ཙམ་སུས་འཛིན་པ༔ ཨོ་རྒྱན་ང་དང་སྙིང་།ཁྲག་གཅིག་ཏུ་འདྲེས༔ ཞེས་དང་། ཡིད་གཉིས་ཐེ་ཚོམ་མེད་པར་མོས་བྱེད་ཅིང༔ སྒྲུབ་པ་སྣ་གཅིག་ཙམ་ཞིག་བྱས་པས་ཀྱང༔ ཡིད་ལ་ཅི་འདོད་འགྲུབ་པར་མ་གྱུར་ན༔ ཨོ་རྒྱན་ང་ཡིས་ཕྱི་
རབས་འགྲོ་བ་བསླུས༔ ཞེས་གསུངས་སོ། མདོར་ན་ཚོམ་བུ་ཚོགས་སྒྲུབ་འདི་ཉིད་དམ་སེལ་མེད་ཅིང་དད་བརྩོན་མོས་གུས་ཡིད་ཆེས་ཆེན་པོས་བསྒྲུབ་ན་རྣལ་འབྱོར་པ་རང་གིས་ལོ་བདུན་བསྒྲུབས་པའི་ནུས་རྟགས་འབྲས་བུ་ཐམས་ཅད་འདིའི་ཞག་བདུན་ལ་འབྱུང་ཞིང་ཚུལ་བཞིན་སྒྲུབ་པ་རྣམས་
360

བཀའ་བརྒྱད་ བཞི་བཅུ་ཞེ་དགུ་བྱོན། སྒྲུབ་ཁོག
৩৩
།སྨོས་ཅི་དགོམ། མཐོང་ཐོས་དྲན་རེག་འགྲོ་བ་ཐམས་ཅད་སྐྱེབ་བདུན་ཚུན་ཆད་ནས་འོག་མིན་དང་། པདྨ་འོད་སོགས་སུ་རྒྱལ་བའི་སྲས་སུ་འགྱུར་ནས་ས་ལམ་མྱུར་དུ་བགྲོད་དེ་སངས་རྒྱས་པ་ནི་ཡང་དག་པའི་ངེས་པ་དང་ལྡན་པའོ། གསང་བ་ཆེན་པོའི་མྱུར་
ལམ་མཐར་ཐུག་པའི། །རྩ་གསུམ་བདེ་གཤེགས་ཚོམ་བུ་ཚོགས་སྒྲུབ་ཏུ། །ཞུགས་པའི་རིག་འཛིན་ཕྲེང་བས་ས་སྟེང་ཁྱོན། །རབ་མཛེས་བསྟན་པའི་སྙིང་པོ་རྒྱས་བྱེད་ཤོག །དེ་ལྟར་སྒྲུབ་ཆེན་གསང་བ་ཡོངས་རྫོགས་དང་རྩ་གསུམ་བླ་མ་བཀའ་བརྒྱད་ཟུང་གི་སྒྲུབ་ཁོག་རིག་འཛིན་ལམ་མཆོག་ནོར་བུའི་
ཕྲེང་བ་འདིཡང་། རྩ་གསུམ་བཀའ་གནང་ཕྱིན་རླབས་ལ་བརྟེན་ནས། གསང་ཆེན་དགའ་བའི་གླིང་དུ་ ༧ ཀུན་བཟང་འགྲོ་འདུལ་རྡོ་རྗེའི་བསྒྲིགས་ཆོགས་ཏུ་བཀོད་པའི་ཡི་གེ་པ་ནི་རིག་པ་འཛིན་པའི་གྲུབ་གཉིས་བླ་མ་བཀྲ་ཤིས་རྒྱ་མཚོས་ཕྱག་བྲིས་སུ་སྩལ་བ་དགེ་ལེགས་འཕེལ།།
মদ্ধাখ্যা
361

362

སྒྲུབ་ཁོག་
གཅིག་
ཟུར་གསལ།
৩৩
།